Πανεπιστήμιο Κρήτης

Το Πανεπιστήμιο Κρήτης (Π.Κ.) είναι ένα από τα σημαντικότερα Ανώτατα Εκπαιδευτικά Ιδρύματα που λειτουργούν στην Ελλάδα και ένα από τα τρία που βρίσκεται στην Κρήτη. Η έδρα του βρίσκεται στο Ρέθυμνο, ενώ εγκαταστάσεις του ιδρύματος υπάρχουν και στο Ηράκλειο Κρήτης. Οι φοιτητές του (προπτυχιακοί και μεταπτυχιακοί) στο Ρέθυμνο και το Ηράκλειο, υπολογίζονται σε περίπου 20.000."Τέλος εγγραφής" 400 ευρώ στους φοιτητές βάζει το Πανεπιστήμιο Κρήτης; Το Π.Κ. ανήκει στην Ευρωπαϊκή κοινοπραξία 10 πανεπιστημίων ονόματι INGENIUM.

Ιστορικά στοιχεία
Το Πανεπιστήμιο Κρήτης ιδρύθηκε με το Νομοθετικό Διάταγμα στις 27 Ιουλίου 1973 από τη δικτατορική κυβέρνηση. Σύμφωνα με τις διατάξεις του διατάγματος, το Πανεπιστήμιο Κρήτης είναι Ανώτατο Εκπαιδευτικό Ίδρυμα και λειτουργεί ως αυτοδιοικούμενο Νομικό Πρόσωπο Δημοσίου Δικαίου, υπό την εποπτεία του κράτους μέσω του υπουργού εθνικής παιδείας και θρησκευμάτων. Με το Προεδρικό Διάταγμα στις 27 Σεπτεμβρίου 1973 το ιδρυμένο Πανεπιστήμιο απέκτησε τον τίτλο «Πανεπιστήμιο Κρήτης» και έδρα αυτού ορίζεται το Ρέθυμνο.

Οι πρώτοι φοιτητές του ιδρύματος εισήχθησαν το ακαδημαϊκό έτος 1977-78.

Ευρωπαϊκή πανεπιστημιακή κοινοπραξία
Το 2023, το Π.Κ. ένωσε τις δυνάμεις του με εννέα συνεργαζόμενα πανεπιστήμια στη Βουλγαρία, τη Φινλανδία, τη Γαλλία, την Ελλάδα, την Ιρλανδία, την Ιταλία, τη Ρουμανία, τη Σουηδία και την Ισπανία για να σχηματίσει το «Ευρωπαϊκό Πανεπιστήμιο INGENIUM». Η πρώτη επίσημη συνάντησή του έλαβε χώρα στις 24 και 25 Ιανουαρίου του 2023 στο Οβιέδο της Ισπανίας. Το Πανεπιστήμιο Κρήτης εκπροσωπήθηκε από τον Αντιπρύτανη Ακαδημαϊκών Υποθέσεων, Δια Βίου Μάθησης, Διεθνών Σχέσεων και Εξωστρέφειας, τον Αντιπρύτανη Έρευνας και Ανάπτυξης, τον Πρόεδρο και Καθηγητή του Τμήματος Υπολογιστών και τον Αναπληρωτή Διευθυντή του Κέντρου Υποδομών Υπηρεσιών Τεχνολογιών Πληροφορικής και Επικοινωνιών.

Σχολές και τμήματα
Το Πανεπιστήμιο αποτελείται από πέντε Σχολές και δεκαέξι ακαδημαϊκά τμήματα τα οποία προσφέρουν προπτυχιακά και μεταπτυχιακά προγράμματα σπουδών. Επίσης, οργανώνονται Θερινά Σχολεία και προγράμματα Δια Βίου Μάθησης. Το 1965 κατά την εξαγγελία από το Υπουργείο Παιδείας για το Πανεπιστήμιο Κρήτης, ορίσθηκε ότι στο Ρέθυμνο θα εδρεύει και η Γεωπονική Σχολή.Έθνος 19/4/1965 σελίδα 12 Στις 15 Απριλίου 1973 εξαγγέλθηκε ότι θα λειτουργήσει στο Ρέθυμνο η 3η Νομική Σχολή στην Ελλάδα που τελικά μετατέθηκε στην Κομοτηνή το 1974 για εθνικούς λόγους.Ελεύθερος Κόσμος 15 Απριλίου 1973 σελίδες 1 & 11

 Σχολές Τμήματα Φιλοσοφική Σχολή (Ρέθυμνο, Ιδρύθηκε το 1976)Τμήμα Φιλολογίας (Ιδρύθηκε το 1983) (Επίσημη Ιστοσελίδα Τμήματος)
Τμήμα Ιστορίας και Αρχαιολογίας (Ιδρύθηκε το 1983) (Επίσημη Ιστοσελίδα Τμήματος)
Τμήμα Φιλοσοφίας (Ιδρύθηκε το 1983 ως Τμήμα Φιλοσοφικών και Κοινωνικών Σπουδών και μετονομάστηκε το 2024 σε Τμήμα Φιλοσοφίας)  Σχολή Κοινωνικών Επιστημών (Ρέθυμνο, Ιδρύθηκε το 1984)Τμήμα Κοινωνιολογίας (Ιδρύθηκε το 1987)
Τμήμα Ψυχολογίας (Ιδρύθηκε το 1987)
Τμήμα Οικονομικών Επιστημών (Ιδρύθηκε το 1987)
Τμήμα Πολιτικής Επιστήμης (Ιδρύθηκε το 1999)  Σχολή Επιστημών Αγωγής (Ρέθυμνο, Ιδρύθηκε το 1995)Παιδαγωγικό Τμήμα Δημοτικής Εκπαίδευσης (Ιδρύθηκε το 1984)
Παιδαγωγικό Τμήμα Προσχολικής Εκπαίδευσης (Ιδρύθηκε το 1987) Σχολή Θετικών και Τεχνολογικών Επιστημών (Ηράκλειο, Ιδρύθηκε το 1976)Τμήμα Μαθηματικών και Εφαρμοσμένων Μαθηματικών (Ιδρύθηκε το 1978)
Τμήμα Φυσικής (Ιδρύθηκε το 1978)
Τμήμα Χημείας (Ιδρύθηκε το 1978)
Τμήμα Βιολογίας (Ιδρύθηκε το 1978)
Τμήμα Επιστήμης Υπολογιστών (Ιδρύθηκε το 1983)
Τμήμα Επιστήμης και Μηχανικής Υλικών (Ιδρύθηκε το 2001) (Επίσημη Ιστοσελίδα Τμήματος) Ιατρική Σχολή (Ηράκλειο, Ιδρύθηκε το 1984)Ιατρική Σχολή (Ιδρύθηκε το 1984)

Μεταπτυχιακές και διδακτορικές σπουδές
Στο ίδρυμα λειτουργούν δεκάδες προγράμματα Μεταπτυχιακών Σπουδών στα γνωστικά αντικείμενα των τμημάτων του Πανεπιστημίου.

Έρευνα
μικρογραφία|Αστεροσκοπείο Σκίνακα: Εγκατάσταση αστρονομικής έρευνας του Πανεπιστημίου Κρήτης και του Ιδρύματος Τεχνολογίας και Έρευνας.

Το Πανεπιστήμιο έχει σημαντική ερευνητική δραστηριότητα και έχει αναπτύξει συνεργασίες με άλλα ιδρύματα και οργανισμούς.

Ακαδημαϊκή αξιολόγηση
Το Πανεπιστήμιο της Κρήτης αξιολογείται ως ένα από τα καλύτερα πανεπιστήμια της Ελλάδας.

Το 2018 καθώς και το 2019 κατέλαβε την πρώτη θέση ανάμεσα στα ελληνικά ΑΕΙ στη κατάταξη των Times Higher Education (THE), ενώ βρίσκεται στην θέση 351-400 στη διεθνή κατάταξη.

Το 2016 το Πανεπιστήμιο Κρήτης αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) ως Worthy of merit. "Overall, the external evaluation committee was impressed by the commitment to excellence permeating all levels of the institution. For a relatively new university, UoC has made remarkable achievements in the Greek academic world and beyond."

Τις δραστηριότητες του πανεπιστημίου ενισχύει ιδιαίτερα η συνεργασία με το Ίδρυμα Τεχνολογίας και Έρευνας.

Βιβλιοθήκη
Η κεντρική βιβλιοθήκη στο Πανεπιστήμιο Κρήτης ιδρύθηκε το 1977-1978, αποτελώντας το πρώτο κεντρικό κτήριο του Πανεπιστημίου Κρήτης. Η συλλογή της καλύπτει τα επιστημονικά πεδία που θεραπεύουν τα Τμήματα των Σχολών του Πανεπιστημίου, βάσει των προγραμμάτων σπουδών. Περιλαμβάνει περισσότερους από 400.000 τόμους βιβλίων, πάνω από 32.000 τόπους επιστημονικών περιοδικών, πολλά αρχεία και χάρτες, οπτικοακουστικά μέσα, ηλεκτρονικά περιοδικά και πολυάριθμα εκπαιδευτικά CD-ROMs. Η συλλογή της διατηρείται στο χώρο του βιβλιοστασίου ο οποίος είναι ελεύθερης πρόσβασης για τους χρήστες της.

Εγκαταστάσεις
μικρογραφία|Χάρτης του Πανεπιστημίου Κρήτης στο Ρέθυμνο.
Στο Ρέθυμνο βρίσκονται οι κεντρικές διοικητικές υπηρεσίες, η Πρυτανεία, η Σύγκλητος και η Κεντρική Βιβλιοθήκη και λειτουργούν η Φιλοσοφική Σχολή, η Σχολή Κοινωνικών Επιστημών και η Σχολή Επιστημών Αγωγής. Στο Ηράκλειο Κρήτης υπάρχουν υποδιευθύνσεις και τμήματα διοικητικών υπηρεσιών που υποστηρίζουν τη Σχολή Θετικών και Τεχνολογικών Επιστημών και τη Σχολή Επιστήμων Υγείας.

Δείτε επίσης
Ανώτατα Εκπαιδευτικά Ιδρύματα στην Ελλάδα

Παραπομπές

Εξωτερικοί σύνδεσμοι
Πανεπιστήμιο Κρήτης - Επίσημη Ιστοσελίδα

Κατηγορία:Πανεπιστήμιο Κρήτης
Κατηγορία:Πανεπιστήμια στην Ελλάδα